SIKIO LA KUFA HALISIKII DAWA

Hassan alikuwa kijana aliyelelewa kwa mapenzi makubwa na wazazi wake.
Ingawa walikuwa mafukara wazazi wake walijitolea kukidhi mahitaji yake.
Walifanya hivi ili siku za usoni awe mtu wa kutajika. Pia kuifaidi
jamii. Hassan alikuwa kijana mmoja tu. Hawakukosa kumrudi na
kumtahadharisha dhidi ya hulka yoyote mbaya. Wazazi wake walikuwa na
wema . Walisifiwa Kwa uzuri wao na walitaka mwana wao wawe kama
wao.walitaka Hassan aiga tabia zao njema. Hassan vilevile alifuata
mwongozo wa wazazi wake. Hii ilimfanya kupendwa na wengi Kwa sababu ya
nidhamu yake.

Hata hivyo hakuna kizuri kisicho dosari. Alipofika shule ya upili
alibadilika. Alijiunga na kikundi cha vijana aliosema ni marafiki wake.
Vijana hao walikuwa na Nia mbaya. Tabia zao hazikueleweka. Walikosa
kufika shuleni mara nyingi bila idhini. Aidha waliadhibiwa mara si haba.
Vijana hao walimfunza Hassan mienendo mbaya. Wengine wakawa wezi wa
kuwaibia walimu fedha na vitu vingine vya maana. Mwalimu mkuu aliamua
kujipagaza mzigo wa kuwa mshauri na mwelekezi wao. Alisaidiwa na mwalimu
wao wa darasa. Wote waliamini kuwa udongo uwahi ungali maji.
Ilipozidi,waliwaita wazazi. Wazazi waliambiwa washikane bega ili
kuwakanya watoto wao. Lakini wahenga nao walisema,sikio la kufa
halisikii dawa. Hawakusikia la mwadhini Wala mteka maji msikitini.

Wazazi wake Hassan walizidi kumpa ushauri. Nasaha na tahadhari. Baba
alimshika sikio. "Hassan mwanangu,sikiliza wasia wa babako. Mimi kama
mzazi wako nakupenda Sana. Nimeona na kushuhudia mengi. Tabia zako
hazifai kabisa. Zibadilishe. Kumbuka. Asiyesikia la mkuu huvunjika guu".

Hassan hakungoja babake akamilishe kauli. Alimrushia mkono. Alijiondokea
huku akiwa amekasirika. Akajisemea kimoyomoyo." Kwani ni wazazi wangu
waniingilie hivyo?. Hawajui Mimi Sasa ni mtu mzima. Ninapaswa kujiamulia
maisha yangu. Naweza hata kuwashtaki mahakamani Kwa kuingilia haki
zangu.

Baada ya muda mfupi Hassan aliacha shule. Alijiunga na kundi hatari la
vijana. Vijana hao walikuwa wakiwapora watu mitaani. Si pesa ,si nguo.
Walipora watu hata rununu na vitu vingine vya thamani. Walikuwa pia
wakitumia madawa za kulevya. Walipokuwa wameolewa wao waliwabaka
wasichana na hata akina mama wazee. Baada ya kuwaibia watu
vitu,waliviuza mjini na kutumia pesa hizo kugharamia uraibu wa dawa za
kulevya. Kweli,mchovya asali hachovyi mara Moja. Walihitimu uporaji
mitaani na kuwa majizi ya kuteka nyara magari na kupora abiria. Pia
waliteka nyara watoto na kudai pesa cha kiwango cha juu. Walihangaisha
wanajamii waliokuwa masikini hohehahe. Swala hili liligadhabisha wazazi
wa Hassan.

Za mwizi ni arubaini. Za akina Hassan na genge lake liliwadia.
Walipokuwa wanajaribu kuteka nyara gari la watalii Kwa kutumia bunduki
bandia,walikiona cha mtema Kuni. Kweli jambo usilolijua ni usiku wa
kiza. Hawakujua miongoni mwa watalii hao. Walikuwemo maafisa wa polisi
waliolinda usalama. Gari likasimama. Polisi wakaondoka. Waliwanasa akina
Hassan na bunduki zao za ukweli. Kuona hivyo, walitawanyika. Kila moja
mguu niponye. Uzuri Askari nao walikuwa shupavu kuwaliko. Wote
walibwagwa chini Kwa majeraha ya risasi..

Hassan aliokotwa chini mguu ukiwa umevunja muundi Kwa mpigo w risasi.
Alipelekwa hospitalini Kwa matibabu. Mguu wake ilibidi ikatwe. Hassan
alikuwa amepoteza damu nyingi. Alipopata fahamu,alijikuta na kigutu cha
mguu kilichobebwa kwenye bendeji kubwa. Askari wawili walikuwa
wakimlinda. Alikuwa amefungwa pingu kitandani. Mashtaka ya wizi wa
mabavu yalimsubiri. Hassan aligundua kuwa maisha yake yamefika mwisho.
Alianza kulia Kwa uchungu zaidi. Alipotazama pande zote. Hakuwaona wale
vijana waliokuwa nao. Wengi wao walifariki na wengine kupata majeraha
mabaya. Hassan aliponea chupuchupu.

Hapo ndipo alipokumbuka maneno ya babake mzazi. Kweli asiyesikia la mkuu
huvunjika guu. Ukweli wa maneno hayo ulimchoma zaidi ya risasi
iliyouvunja mguu wake.


Question: Hakuna kizuri kisichokuwa na nini?
Answer: Dosari